ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΔΕΚΕΜΒΡΙΟΥ 2022

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΔΕΚΕΜΒΡΙΟΣ 2022

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ –

ΔΕΚΕΜΒΡΙΟΣ 2022

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.2.1

Α/Α012/2022

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΔΕΚΕΜΒΡΙΟΣ 2022

1. ΑΝΕΡΓΙΑ ΠΡΟΣΑΡΜΟΣΜΕΝΗ ΣΤΙΣ ΕΠΟΧΙΚΕΣ ΔΙΑΚΥΜΑΝΣΕΙΣ[[1]](#footnote-1)

(Πηγή: EUROSTAT)

Με βάση τα τελευταία διαθέσιμα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν εκτίμηση, κατά το μήνα Νοέμβριο του 2022, η ανεργία στην Κύπρο ανήλθε στο 7,5% παρουσιάζοντας αύξηση κατά 0,9 ποσοστιαίες μονάδες σε σχέση με τον ίδιο μήνα πέρσι (6,6%). Σε σύγκριση με τον προηγούμενο μήνα, Οκτώβριο 2022 (6,9%), το ποσοστό ανεργίας αυξήθηκε κατά 0,6 ποσοστιαίες μονάδες. Η ανεργία των νέων 15-24 ετών έφτασε στο 20,6% τον Σεπτέμβριο του 2022 παρουσιάζοντας αύξηση κατά 5,7 ποσοστιαίες μονάδες σε σχέση με ίδιο μήνα πέρσι που ήταν 14,9%.

Το επίπεδο ανεργίας στην Ευρωζώνη (ΕΑ 19) έφτασε στο 6,5% τον Νοέμβριο του 2022 από 7,1% που ήταν τον Νοέμβριο του 2021, και παρέμεινε το ίδιο σε σχέση με τον προηγούμενο μήνα Οκτώβριο του 2022. Ο μέσος όρος ανεργίας στην Ευρώπη έφτασε στο 6,0% τον Νοέμβριο του 2022 από 6,5% που ήταν τον ίδιο μήνα πέρσι.

2. ΕΡΕΥΝΑ ΕΡΓΑΤΙΚΟΥ ΔΥΝΑΜΙΚΟΥ[[2]](#footnote-2)

(Πηγή: Στατιστική Υπηρεσία)

Σύμφωνα με τα τελευταία στοιχεία της Έρευνας Εργατικού Δυναμικού, κατά το τρίτο τρίμηνο του 2022 το ποσοστό ανεργίας διαμορφώθηκε στο 6,8% του εργατικού δυναμικού παρουσιάζοντας αύξηση κατά 0,2 ποσοστιαίες μονάδες σε σχέση με το αντίστοιχο τρίμηνο του 2021 που ήταν 6,6%, ο δε αριθμός των ανέργων έφθασε τα 32.868 άτομα παρουσιάζοντας αύξηση κατά 1.523 άτομα. Ο μέσος όρος του ποσοστού ανεργίας κατά το πρώτο εννεάμηνο του 2022 ήταν 6,7% και του αριθμού των ανέργων 32.359 άτομα σε σύγκριση με 7,9% και 36.516 άτομα το πρώτο εννεάμηνο του 2021, παρουσιάζοντας μείωση κατά 1,2 ποσοστιαίες μονάδες και 4.158 άτομα, αντίστοιχα. Ο μέσος όρος του ποσοστού ανεργίας καθ’ όλο το 2021 διαμορφώθηκε στο 7,5% (34.787 άτομα) από 7,6% που ήταν το 2020 (34.291 άτομα).

Σε σχέση με τα προηγούμενα χρόνια ο μέσος όρος ανεργίας κατά το 2019 ήταν 7,1%, το 2018 ήταν 8,4%, το 2017 ήταν 11,1%, το 2016 ήταν 12,9%, το 2015 ήταν 14,9% και το 2014 ήταν 16,1%.

Το ποσοστό ανεργίας στους νέους 15-24 ετών διαμορφώθηκε στο 19,9% (8.025 άτομα) το τρίτο τρίμηνο του 2022, παρουσιάζοντας αύξηση κατά 5,4 ποσοστιαίες μονάδες σε σχέση με το αντίστοιχο τρίμηνο του 2021 που ήταν 14,5% (5.711 άτομα). Ο μέσος όρος του ποσοστού ανεργίας των νέων κατά το πρώτο εννεάμηνο του 2022 ήταν 18,4% και του αριθμού των ανέργων νέων 7,286 άτομα σε σύγκριση με 17,0% και 6,625 άτομα το πρώτο εννεάμηνο του 2021, παρουσιάζοντας αύξηση κατά 1,4 ποσοστιαίες μονάδες και 661 άτομα, αντίστοιχα. Ο μέσος όρος του ποσοστού ανεργίας των νέων 15-24 ετών για το 2021 διαμορφώθηκε στο 17,1% (6.693 άτομα) από 18,2% που ήταν το 2020 (6.405 άτομα).

Κατά μέσο όρο το ποσοστό ανεργίας στους νέους 15-24 ετών το 2019 διαμορφώθηκε 16,6%, το 2018 στο 20,2%, το 2017 στο 24,7%, το 2016 στο 29,1%, το 2015 στο 32,8% και το 2014 στο 36,0%.

Το επίπεδο απασχόλησης (15+) το τρίτο τρίμηνο του 2022 αυξήθηκε κατά 12.666 άτομα (2,9%) σε σύγκριση με το ίδιο τρίμηνο του 2021, φτάνοντας στα 453.625 άτομα, από 440.959 άτομα που ήταν το 2021, το δε ποσοστό απασχόλησης των ατόμων ηλικίας 20-64 χρόνων αυξήθηκε κατά 1,1 ποσοστιαία μονάδα φτάνοντας στο 78,3% το τρίτο τρίμηνο του 2022 από 77,2% που ήταν το αντίστοιχο τρίμηνο του 2021. Ο μέσος όρος της απασχόλησης κατά το πρώτο εννεάμηνο του 2022 αυξήθηκε κατά 21.169 άτομα ή 5,0% φθάνοντας στα 448,811 άτομα από 427,642 άτομα κατά το πρώτο εννεάμηνο του 2021, του δε ποσοστού απασχόλησης αυξήθηκε στο 77,8% από 75,3%.

Ο μέσος όρος του ποσοστού απασχόλησης των ατόμων ηλικίας 20-64 χρόνων κατά το 2021 αυξήθηκε στο 75,9% από 74,9% το 2020. Ο ετήσιος μέσος όρος του ποσοστού απασχόλησης των ατόμων 20-64 χρόνων κατά το 2019 ήταν 75,7%, το 2018 ήταν 73,9%, το 2017 ήταν 70,8% και το 2016, 68,7%.

3. ΕΓΓΕΓΡΑΜΜΕΝΗ ΑΝΕΡΓΙΑ

(Πηγή: Τμήμα Εργασίας)

Σημειώνεται ότι από τις 15 Ιουνίου 2021 οι εγγραφές ατόμων που αναζητούν εργασία μέσω της Δημόσιας Υπηρεσίας Απασχόλησης (ΔΥΑ) όπως και οι ανανεώσεις τους, γίνονται μόνο διαδικτυακά. Οι αυτόματες ανανεώσεις των εγγραφών που εφαρμόζονταν από τις 12 Μαρτίου 2020, στα πλαίσια των έκτακτων μέτρων που λήφθηκαν με στόχο την αποφυγή της εξάπλωσης του κορωνοϊού έχουν σταματήσει. Επισημαίνεται ότι, οι ετήσιες ή μηνιαίες συγκριτικές αξιολογήσεις των στοιχείων εγγεγραμμένης ανεργίας τα οποία θα καταγράφονται από τις 15/6/2021 και εντεύθεν, δεν θα θεωρούνται ασφαλείς.

*Α.* ετήσια σύγκριση μεταξύ ΔΕΚΕΜΒΡΙΟΥ 2022 και 2021 :

* Αύξηση του αριθμού των εγγεγραμμένων ανέργων σε 16.132 άτομα από 14.800 που ήταν τον αντίστοιχο μήνα του 2021 (αύξηση κατά 9,0% ή 1.332 άτομα).
* Κατά φύλο, ο αριθμός των ανέργων αντρών ανήλθε στα 7.339 άτομα, ενώ ο αριθμός των ανέργων γυναικών ανήλθε στα 8.793 άτομα. Σε σχέση με τον ίδιο μήνα πέρσι, ο αριθμός των ανέργων αντρών αυξήθηκε κατά 626 άτομα ενώ των γυναικών κατά 706 άτομα.
* Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 13 μήνες.
* Η μεγαλύτερη αριθμητική αύξησηπαρου­σιάστηκε στην επαρχία Αμμοχώστου (κατά 664 άτομα ή 21%), ακολουθεί η επαρχία Λευκωσίας (κατά 389 άτομα ή 11%), η επαρχία Λάρνακας (κατά 384 άτομα ή 17%) και η επαρχία Πάφου (κατά 67 άτομα ή 3%). Μείωση παρουσιάστηκε στην επαρχία Λεμεσού (κατά 172 άτομα ή 5%). Σημειώνεται ότι η επαρχία Λευκωσίας συγκεντρώνει το μεγαλύτερο αριθμό ανέργων από όλες τις επαρχίες (4.066 άτομα ή 25%), ακολουθεί η επαρχία Αμμοχώστου (3.820 ή 24%), Λεμεσού (3.250 ή 20%), Λάρνακας (2.679 ή 17%) και Πάφου (2.317 ή 14%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 13 μήνες.
* Οι μεγαλύτερες αριθμητικές αυξήσεις κατά τομέα οικονομικής δραστηριό­τητας σε σύγκριση με τον ίδιο μήνα του 2021 παρουσιάστηκαν στον τομέα των ξενοδοχείων (κατά 608 άτομα ή 14%) και στον τομέα των τραπεζών (κατά 567 άτομα ή 80%), ενώ οι μεγαλύτερες αριθμητικές μειώσεις παρουσιάστηκαν στο τομέα του εμπορίου (κατά 91 άτομα ή 4%) και στους νεοεισερχόμενους (κατά 43 άτομα ή 5%). Η μεγαλύτερη συγκέντρωση ανέργων έχει καταγραφεί στον τομέα των Ξενοδοχείων (5.044 άτομα ή 31%), στον τομέα των Άλλων Υπηρεσιών (2.468 άτομα ή 15%), στον τομέα του Εμπορίου (2.236 άτομα ή 14%), στον τομέα των τραπεζών (1.279 άτομα ή 8%) και στον τομέα των κατασκευών (980 ή 6%).

Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 13 μήνες.

* Οι μεγαλύτερες αριθμητικές αυξήσεις κατά επαγγελματική κατηγορία σε σύγκριση με τον ίδιο μήνα του 2021 παρουσιάστηκαν ανάμεσα στους υπαλλήλους γραφείου (κατά 483 άτομα ή 20%), στους υπαλλήλους υπηρεσιών και πωλητές (κατά 326 άτομα ή 7%) και στους τεχνικούς και ασκούντες συναφή επαγγέλματα (κατά 157 άτομα ή 20%). Η μεγαλύτερη συγκέντρωση ανέργων έχει καταγραφεί στους υπαλλήλους υπηρεσιών και πωλητές (4.855 άτομα ή 30%), στους ανειδίκευτους εργάτες, χειρωνάκτες και μικροεπαγγελματίες (3.083 άτομα ή 19%), στην επαγγελματική κατηγορία των υπαλλήλων γραφείου (2.890 άτομα ή 18%) και στους προσοντούχους/ ειδικούς (1.464 άτομα ή 9%) . Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαγγελματική κατηγορία τους τελευταίους 13 μήνες.
* Οι μεγαλύτερες αυξήσεις παρουσιάστηκαν στις ηλικιακές ομάδες 50-59 ετών (κατά 588 άτομα ή 18%), 40-49 χρονών (κατά 292 άτομα ή 9%) και 60-64 χρονών (κατά 241 άτομα ή 16%). Μικρή μείωση παρατηρήθηκε στην ηλικιακή ομάδα 25-29 χρονών (κατά 32 άτομα ή 2%). Η μεγαλύτερη συγκέντρωση ανέργων καταγράφηκε στην ηλικιακή ομάδα 30-39 ετών (4.272 άτομα ή 27%), στην ηλικιακή ομάδα 50-59 ετών (3.778 άτομα ή 23%) και στην ηλικιακή ομάδα 40-49 ετών (3.631 άτομα ή 23%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 13 μήνες.
* O αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες δηλ. ήταν μακροχρόνια άνεργοι, έφτασε στα 1.369 άτομα παρουσιάζοντας σημαντική μείωση κατά 751 άτομα ή 35% σε σχέση με τον ίδιο μήνα πέρσι και αντιπροσωπεύει το 9% του συνόλου των εγγεγραμμένων ανέργων. Ο συνολικός αριθμός των εγγεγραμμένων ανέργων που είχαν διάρκεια ανεργίας 6 μέχρι 12 μήνες έφτασε στα 1.804 άτομα (αύξηση κατά 622 άτομα ή 53% σε σχέση με τον ίδιο μήνα πέρσι) και αντιπροσωπεύει το 11% του συνόλου των εγγεγραμμένων ανέργων. Κατά συνέπεια, ο συνολικός αριθμός των ανέργων με διάρκεια ανεργίας πάνω από 6 μήνες μειώθηκε κατά 129 άτομα ή 4% και έφτασε τα 3.173 άτομα που αντιπροσωπεύουν το 20% του συνόλου των εγγεγραμμένων ανέργων. Aύξηση παρατηρήθηκε στον αριθμό των ανέργων με διάρκεια ανεργίας κάτω από 3 μήνες (κατά 488 άτομα ή 5%) ο οποίος ανήλθε στα 10.178 άτομα και αποτελεί το 63% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 13 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 9.997 άτομα (62%), ενώ ο αντίστοιχος αριθμός τον ίδιο μήνα πέρσι ήταν 9.351 άτομα (63%). Από το σύνολο των ανέργων οι 3.665 (23%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 3.372 άτομα (23% του συνόλου των ανέργων). Σημειώνεται ότι 30 άτομα με καθεστώς προσωρινής προστασίας (πρόσφυγες από την Ουκρανία) αναζητούν εργασία μέσω της ΔΥΑ. Η μεγαλύτερη αριθμητική αύξηση ανεργίας σε σύγκριση με τον ίδιο μήνα πέρσι σημειώθηκε ανάμεσα στους Ελληνοκύπριους (κατά 646 άτομα ή 7%) στους Ευρωπαίους (κατά 293 άτομα ή 9%) και στους Τουρκοκύπριους (κατά 187 άτομα ή 128%). Σχετικό το πιο κάτω διάγραμμα.
* Από τους εγγεγραμμένους άνεργους, 7.156 άτομα (44%) είναι απόφοιτοι δευτεροβάθμιας γενικής ή τεχνικής εκπαίδευσης, 4.759 άτομα (30%) είναι απόφοιτοι τριτοβάθμιας εκπαίδευσης, 4.090 άτομα (25%) είναι απόφοιτοι πρωτοβάθμιας εκπαίδευσης και τέλος 127 άτομα (1%) είναι άτομα χωρίς μόρφωση. Σε σύγκριση με τον ίδιο μήνα πέρσι, ο αριθμός των αποφοίτων τριτοβάθμιας εκπαίδευσης αυξήθηκε κατά 547 άτομα (ή 13%), ο αριθμός των αποφοίτων πρωτοβάθμιας εκπαίδευσης κατά 513 άτομα (ή 14%) και ο αριθμός των αποφοίτων δευτεροβάθμιας γενικής ή τεχνικής εκπαίδευσης κατά 281 άτομα (ή 4%). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 13 μήνες.

Β. ΜΗΝΙΑΙΑ ΣΥΓΚΡΙΣΗ ΜΕΤΑΞΥ ΔΕΚΕΜΒΡΙΟΥ ΚΑΙ ΝΟΕΜΒΡΙΟΥ 2022:

* Τον Δεκέμβριο ο αριθμός των εγγεγραμμένων ανέργων αυξήθηκε κατά 823 άτομα ή 5% σε σύγκριση με τον προηγού­μενο μήνα.
* Κατά φύλο ο αριθμός των αντρών αυξήθηκε κατά 446 άτομα και ο αριθμός των γυναικών κατά 337 άτομα.
* Κατά ηλικία, η μεγαλύτερη αύξηση παρουσιάστηκε στην ηλικιακή ομάδα 40-49 χρονών κατά 241 άτομα και στην ηλικιακή ομάδα 50-59 χρονών κατά 220 άτομα.
* Κατά εθνικότητα, η μεγαλύτερη αύξηση παρατηρήθηκε ανάμεσα στους Ελληνοκύπριους κατά 457 άτομα και ανάμεσα στους Ευρωπαίους κατά 266 άτομα.
* Κατά διάρκεια ανεργίας, η μεγαλύτερη αύξηση, κατά 2.805 άτομα, παρατηρήθηκε στους ανέργους με διάρκεια ανεργίας από 15 μέρες μέχρι 3 μήνες, ενώ ο αριθμός των ανέργων με διάρκεια ανεργίας μέχρι 15 ημέρες μειώθηκε κατά 1.937 άτομα.
* Κατά τομέα οικονομικής δραστηριότητας, η μεγαλύτερη αύξηση παρατηρήθηκε στον τομέα των ξενοδοχείων κατά 500, στον τομέα της δημόσιας διοίκησης κατά 148 άτομα και στις τράπεζες κατά 134 άτομα.
* Κατά επαρχία, οι μεγαλύτερες αυξήσεις καταγράφηκαν στην επαρχία Αμμοχώστου κατά 408 άτομα και στην επαρχία Πάφου κατά 388 άτομα.

Γ. ΝΕΕΣ ΕΓΓΡΑΦΕΣ[[3]](#footnote-3) ΑΝΕΡΓΩΝ ΚΑΤΑ ΕΠΑΡΧΙΑ ΚΑΙ ΜΗΝΑ

Στον πιο κάτω πίνακα παρατίθενται ο αριθμός των νέων εγγραφών ανέργων κατά επαρχία και μήνα:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Μάιος  2022 | Ιούνιος  2022 | Ιούλιος  2022 | Αύγ.  2022 | Σεπτ.  2022 | Οκτ.  2022 | Νοέμβριος  2022 | Δεκέμβριος  2022 |
| Λευκωσία | 1915 | 2769 | 2679 | 2308 | 2074 | 1619 | 1852 | 1606 |
| Λάρνακα | 745 | 1464 | 1156 | 857 | 819 | 793 | 2090 | 947 |
| Αμμόχωστος | 276 | 445 | 321 | 268 | 302 | 345 | 2475 | 1306 |
| Λεμεσός | 1246 | 1816 | 1701 | 1498 | 1356 | 1254 | 1340 | 1263 |
| Πάφος | 618 | 842 | 748 | 577 | 635 | 546 | 1400 | 1065 |
| ΣΥΝΟΛΟ | 4.800 | 7.336 | 6.605 | 5.508 | 5.186 | 4.557 | 9.157 | 6.187 |

Δ. Συνοπτική παρουσίαση των Εξελίξεων στην Αγορά Εργασίας κατά επαρχία τον ΔΕΚΕΜΒΡΙΟ του 2022 σε σύγκριση με τον ίδιο μήνα πέρσι

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό  (ετήσιο 2021) | 466.503 | 184.272 | 131.301 | 76.888 | 25.538 | 48.505 |
| Σύνολο Ανέργων  Μεταβολή  (Πίνακας 3) | 16132  1332 ή  9% | 4056  389 ή  11% | 3250  -172 ή  -5% | 2679  384 ή  17% | 3820  664 ή  21% | 2317  67 ή  3% |
| Άνεργοι Ελληνοκύπριοι  Μεταβολή  (Πίνακας 9) | 9997  646  7% | 3183  291  10% | 2275  -69  -3% | 1882  257  16% | 1610  180  13% | 1047  -13  -1% |
| Άνεργοι Ευρωπαίοι  Μεταβολή  (Πίνακας 9) | 3665  293 ή  9% | 460  48 ή  12% | 501  -128 ή  -20% | 480  52  12% | 1450  386 ή  36% | 663  113 ή  21% |
| Άνεργοι Αλλοδαποί  Μεταβολή  (Πίνακας 9) | 773  20 ή  3% | 91  -274 ή  -23% | 114  -24 ή  -17% | 289  56 ή  24% | 289  56 ή  24% | 142  - |
| Νέες Κοινοποιηθείσες κενές θέσεις  (Πίνακας 14) | 785 | 202 | 274 | 119 | 94 | 96 |
| Ενεργές κενές θέσεις  (Πίνακας 15) | 7985 | 2163 | 2902 | 1308 | 874 | 738 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ: ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ 12+, ΔΕΚΕΜΒΡΙΟΣ 2022

Α. Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες, δηλαδή οι μακροχρόνια άνεργοι, τον Δεκέμβριο του 2022, έφτασε στα 1.369 άτομα σημειώνοντας μείωση κατά 751 άτομα ή 35,4% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 9% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μικρή αύξηση κατά 32 άτομα [βλέπε πίνακα 26].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες, έφτασε τα 3.173 άτομα τον Δεκέμβριο του 2022 σημειώνοντας μείωση κατά 129 άτομα ή 3,9% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 20% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε αύξηση κατά 39 άτομα [βλέπε πίνακα 26].

Β. Ανάλυση Στοιχείων Μακροχρόνια Ανέργων 12+

Η πλειοψηφία των μακροχρόνια ανέργων (με διάρκεια άνω των 12 μηνών) συγκεντρώνεται στην επαρχία Λευκωσίας (533 άτομα ή 40%), ακολουθούν οι επαρχίες Λεμεσού (318 άτομα ή 23%), Λάρνακας (220 άτομα ή 16%), Πάφου (219 άτομα ή 16%) και Αμμοχώστου (59 άτομα ή 4%) [Πίνακας 27].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι υπάλληλοι γραφείου (300 άτομα), οι ανειδίκευτοι εργάτες, χειρωνάκτες και μικροεπαγγελματίες (253 άτομα), οι νεοεισερχόμενοι (224 άτομα) και οι απασχολούμενοι στην παροχή υπηρεσιών και πωλητές (216 άτομα) [βλέπε πίνακα 28].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα του εμπορίου (251 άτομα ή 18,3%), στους νεοεισερχόμενους (224 άτομα ή 16,4%), στον τομέα των υπηρεσιών (188 άτομα ή 13,7%) και στον τομέα της δημόσιας διοίκησης (155 άτομα ή 11,3%) [βλέπε πίνακα 29].

Η πλειοψηφία των μακροχρόνια ανέργων είναι Ελληνοκύπριοι (με 1.080 άτομα ή 79%) και ακολουθούν με πολύ μικρότερους αριθμούς τα άτομα με καθεστώς συμπληρωματικής προστασίας (με 107 άτομα ή 8%), οι Ευρωπαίοι πολίτες (με 79 ή 6%) και οι αλλοδαποί (με 34 άτομα ή 2%) [βλέπε πίνακα 30].

Όσον αφορά τους Ευρωπαίους πολίτες (79 άτομα), οι περισσότεροι είναι Έλληνες (29 άτομα) , Ρουμάνοι (15 άτομα) ή Βούλγαροι (13 άτομα) [βλέπε πίνακα 31].

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

Παρατηρητήριο Αγοράς Εργασίας

Τμήμα Εργασίας

Ιανουάριος 2023

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2022 registered unemployed-monthly figures\December 2022\ΚΕΦΑΛΑΙΟ Ι ΙΙ December 2022.docx

1. Πηγή: EUROSTAT. Αφορά σε ανεργία που υπολογίστηκε αξιοποιώντας την Έρευνα Εργατικού Δυναμικού και τα στατιστικά στοιχεία της Εγγεγραμμένης ανεργίας. Τα στοιχεία είναι διαθέσιμα με ένα μήνα καθυστέρηση. Δεν υπάρχουν νεότερα στοιχεία. [↑](#footnote-ref-1)
2. Πηγή: Στατιστική Υπηρεσία της Κυπριακής Δημοκρατίας. Κυριότερα Αποτελέσματα , 2ο τρίμηνο 2022 . [↑](#footnote-ref-2)
3. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-3)